Diari Oficial de la Generalitat Valenciana


Sumari del DOGV 4085, del 13-09-2001 (2001/8930)

RESOLUCIÓ de 3 de setembre de 2001, de la Direcció General de Funció Pública, per la qual es convoca curs d'adaptació del règim jurídic del personal laboral fix de la Generalitat Valenciana a la naturalesa dels llocs que ocupa, corresponent al nivell IV, grup C (article 4 de la Llei 1/1996, de 26 d'abril), en execució de la sentència número 336/2001, de 25 de març de 2001, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4085

Data del DOGV
:   13-09-2001

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2001/8930


Data del document
:   03-09-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * recurs administratiu
    * execució de sentència
    * personal contractat
    * qualificació del personal
    * funcionari
    * concurs administratiu

RESOLUCIÓ de 3 de setembre de 2001, de la Direcció General de Funció Pública, per la qual es convoca curs d'adaptació del règim jurídic del personal laboral fix de la Generalitat Valenciana a la naturalesa dels llocs que ocupa, corresponent al nivell IV, grup C (article 4 de la Llei 1/1996, de 26 d'abril), en execució de la sentència número 336/2001, de 25 de març de 2001, del Tribunal Superior de Justícia de la Comunitat Valenciana, Sala Contenciosa Administrativa, Secció Segona. [2001/Q8930]
  
Vista la sentència número 336/2001, de 25 de març de 2001, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, per la qual s'estima parcialment el recurs contenciós administratiu número 2.848/1997, que va ser interposat per la senyora M.ª Ángeles Molins Giménez, la senyora M.ª José Carsí Vaello i la senyora M.ª Luisa Ortembach Cerezo contra la Resolució de 7 de juliol de 1997, de la Direcció General de Funció Pública, per la qual es fa pública la llista definitiva d'admesos i exclosos als cursos d'adaptació del règim jurídic de determinat personal de la Generalitat Valenciana a la naturalesa dels llocs que ocupa (DOGV número 3.034, de 14 de juliol de 1997).
  
Vista la Resolució de la Direcció General de Funció Pública, de 19 de juliol de 2001, per la qual, en execució de la sentència esmentada, s'inclou la senyora M.ª Ángeles Molins Giménez, la senyora M.ª José Carsí Vaello i la senyora M.ª Luisa Ortembach Cerezo en la llista definitiva d'admesos i exclosos als cursos d'adaptació del règim jurídic de determinat personal a la naturalesa dels llocs que ocupa com a personal laboral del grup C de titulació (DOGV número 3.034, de 14 de juliol de 1997).
  
Ateses que les recurrents realitzaren el curs d'adaptació corresponent al nivell IV, grup D, que es preveu en l'Ordre de 18 de desembre de 1996, de la Conselleria de Presidència, per la qual es convoquen els cursos d'adaptació del règim jurídic de determinat personal laboral fix de la Generalitat Valenciana a la naturalesa dels llocs de treball que ocupa, i que, per tant, hauran de completar el continguts d'aquest amb el que preveu l'Ordre esmentada per al curs corresponent al nivell IV, grup C de titulació.
  
De conformitat amb el que disposa la base 3.6 de l'Ordre de 18 de desembre de 1996, de la Conselleria de Presidència, per la qual es convoquen els cursos d'adaptació del règim jurídic de determinat personal fix de la Generalitat Valenciana a la naturalesa dels llocs que ocupa (DOGV número 2.896, de 24 de desembre de 1996), resolc:
  
Primer. Convocatòria
  
Convocar el personal relacionat en l'annex I de la present resolució a la realització del curs d'adaptació del seu règim jurídic a la naturalesa dels llocs que ocupa, nivell IV, grup C, en execució de la sentència número 336/2001, de 25 de març de 2001, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
  
Segon. Calendari i horari
  
Determinar el calendari de celebració de l'esmentat curs d'adaptació en els següents termes:
  
El curs d'adaptació corresponent al nivell IV, per al grup C, en execució de la sentència número 336/2001, de 25 de març de 2001, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, constarà de una única edició a València amb una duració de 25 hores lectives. Les dates, l'horari i el lloc d'impartició i la relació d'alumnes convocats per la realització del curs són els que figuren en l'annex I de la present resolució.
  
Tercer. Règim del curs
  
Per a la superació del procés selectiu i adaptació a la condició de funcionari de carrera de la Generalitat Valenciana, serà requisit indispensable l'assistència com a mínim al 85% de la duració total del curs selectiu, i la superació de les corresponents proves d'avaluació (avaluacions continuades i prova final) d'acord amb els criteris de qualificació que estableix la base 4.5 de l'Ordre de 18 de desembre de 1996.
  
Quart. Avaluació continuada
  
Durant el desenvolupament del curs d'adaptació i de conformitat amb allò que s'ha establit en la base 4.3 de l'Ordre de 18 de desembre de 1996, periòdicament es realitzarà per la comissió qualificadora, a través del professorat del curs, una avaluació continuada de l'alumne que versarà sobre els continguts del programa que figura en l'annex II de la present resolució impartits fins a aquell moment. El dia i l'hora fixat per a la realització de les diverses fases d'avaluació continuada figurarà detallat en el programa que es donarà als alumnes el primer dia d'inici del curs. Les proves corresponents a l'avaluació continua seran valorades de 0 a 10 punts per la comissió qualificadora.
  
Cinqué. Prova final
  
La prova final, que es puntuarà de 0 a 10 punts per la comissió qualificadora, consistirà en la contestació de preguntes de test relacionades amb el temari que figura en l'annex II de la present resolució.
  
La prova d'avaluació final es realitzarà, una vegada acabat el curs de referència, en el lloc i la data que determine el tribunal.
  
Sisé. Recursos
  
Contra la present resolució, que no esgota la via administrativa, podrà interposar-se recurs d'alçada davant el conseller de Justícia i Administracions Públiques, de conformitat amb el que disposen els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes, comptador des de l'endemà de la seua publicació en el Diari Oficial de la Generalitat Valenciana.
  
València, 3 de setembre de 2001.- El director general de Funció Pública: José Joaquín Segarra Castillo.
  
ANNEX I
  
Curs d'adaptació del règim jurídic del personal a la naturalesa dels llocs que ocupa (nivell IV, grup C), en execució de la sentència número 336/2001, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
  
Edició única
  
Dates: del 17 al 21 de setembre de 2001
  
Horari: de 09.00 a 14.00 hores
  
Lloc: Institut d'Estudis Fiscals (Escola d'Hisenda Pública)
  
Avinguda d'Aragó número 30, 2a planta. València
  
Alumnes convocats:
  
NRP Cognom 1 Cognom 2 Nom
  
64449753 Carsí Vaello María José
  
06684201 Molins Giménez Ángeles
  
05735601 Ortembach Cerezo María Luisa
  
ANNEX II
  
Temari del curs selectiu
  
1. Gestió de personal (10 hores).
  
- Llei de Funció Pública Valenciana.
  
- El personal al servei de l'administració pública de la Generalitat Valenciana.
  
- Adquisició i pèrdua de la condició de funcionari. Situacions administratives.
  
- Drets i deures del funcionaris. Incompatibilitats. Retribucions. Règim disciplinari.
  
- El règim de Seguretat Social del funcionaris.
  
2. Gestió financera (5 hores).
  
- El pressupost: concepte i classes.<
  
3. Informàtica. (10 hores).
  
- Estructura d'emmagatzematge de dades. Tipus de fitxers. Mètodes d'accés.